Document ID: 31993R0268

ΚΑΝΟΝΙΣΜΟΣ (ΕΟΚ) αριθ. 268/93 ΤΗΣ ΕΠΙΤΡΟΠΗΣ της 5ης Φεβρουαρίου 1993 για την τροποποίηση του κανονισμού (ΕΟΚ) αριθ. 1498/92, ώστε να καταργηθεί η παρέκκλιση από τη χρησιμοποίηση της γεωργικής ισοτιμίας για τα σχετικά ποσά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες που εφαρμόζονται στο πλαίσιο της κοινής γεωργικής πολιτικής (1), και ιδίως το άρθρο 12,
Εκτιμώντας:
ότι το άρθρο 5 παράγραφος 2 του κανονισμού (ΕΟΚ) αριθ. 1489/92 της Επιτροπής της 10ης Ιουνίου 1992 περί λεπτομερειών εφαρμογής του καθεστώτος ελάχιστης τιμής κατά την εισαγωγή για ορισμένα κόκκινα φρούτα καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας, και περί καθορισμού των ελάχιστων τιμών κατά την εισαγωγή που εφαρμόζονται μέχρι τις 31 Μαΐου 1993 (2), όπως τροποποιήθηκε τελευταία από τον κανονισμό (ΕΟΚ) αριθ. 3617/92 (3), προβλέπει τη χρησιμοποίηση της αντιπροσωπευτικής αγοραίας τιμής της αγοράς αντί της γεωργικής ισοτιμίας για τη μετατροπή της ελάχιστης τιμής εισαγωγής σε εθνικό νόμισμα προκειμένου να προσφύγουμε σε ισοτιμίες πλησιέστερες προς την οικονομική πραγματικότητα και να αποφύγουμε κινδύνους νομισματικών στρεβλώσεων- ότι στα πλαίσια του ισχύοντος αγρονομισματικού καθεστώτος από την 1η Ιανουαρίου 1993, το οποίο προβλέπει δύο στην καθιέρωση γεωργικών ισοτιμιών πλησίον της οικονομικής πραγματικότητας, πρέπει να καταργηθεί η παρέκκλιση αυτή και να τροποποιηθούν ανάλογα οι διατάξεις του κανονισμού (ΕΟΚ) αριθ. 1498/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών διαχειριστικών επιτροπών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 παράγραφος 2 του κανονισμού (ΕΟΚ) αριθ. 1489/92 αντικαθίσταται από το ακόλουθο κείμενο:
"2. Η ελάχιστη τιμή εισαγωγής μετατρέπεται στο εθνικό νόμισμα του κράτους μέλους στο οποίο γίνεται η θέση σε ελεύθερη κυκλοφορία βάσει της γεωργικής ισοτιμίας που ισχύει την ημέρα που γίνεται δεκτή η δήλωση θέσης σε ελεύθερη κυκλοφορία."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 1993.

Labels: 2
18
17